छपरा। दाउदपुर थाना क्षेत्र के कोहड़ा बाजार स्थित एक खैनी दुकान के आगे सो रहे दुकानदार पर बदमाशों ने रविवार की देर रात तेजाब उड़ेल कर उसे गंभीर रुप से घायल कर दिया। पीड़ित दुकानदार सिवान जिले के महराजगंज थाना क्षेत्र के रूकुंदीपुर गांव निवासी मुंशी गिरि के पुत्र तारकेश्वर गिरि ने बताया कि वह पिछले 25 वर्षों से कोहड़ा बाजार पर खैनी दुकान चलाकर जीवीकोपार्जन करते रहे हैं। रोज की तरह रविवार की देर शाम खाना खाने के बाद अपनी दुकान के आगे चौकी पर वे सोये हुए थे तभी लगभग 12 बजे रात में बदमाशों ने मच्छरदानी के अंदर तेजाब फेंक दिया जिससे उन्हें काफी जलन होने लगी। तेजाब के कारण उनका शरीर बुरी तरह शरीर झुलस गया। मच्छरदानी उठाकर बाहर निकालने के दौरान कई स्थानीय लोगों की कलाई व तलहथी भी जल गई। लोगों ने उपचार के लिए उन्हें स्थानीय चिकित्सकों पास भर्ती कराया जहां प्राथमिक उपचार के बाद उन्हें सदर अस्पताल छपरा रेफर कर दिया।